邵武道中（原注：同前诗，起辛未。）
风色戒寒候，岁事已逶迟。劳生尚行役，游子能不悲。林壑无馀秀，野草不复滋。禾黍经秋成，收敛已空畦。田翁喜岁丰，妇子亦嘻嘻。而我独何成，悠悠长路岐。凌雾即晓装，落日命晚炊。不惜容鬓凋，镇日长空饥。征鸿在云天，浮萍在青池。微踪政如此，三叹复何为。
主题：思乡
情感：愁绪、哀伤、想家